EkBass/fiwiki-20250220-pages-articles huggingface dataset:
Alizé Cornet

Alizé Cornet (s. 22. tammikuuta 1990 Nizza) on ranskalainen tennispelaaja. Hän aloitti ammattilaisuransa vuonna 2006. Alizé Cornet nousi toukokuussa 2008 maailman rankinglistalla sijalle 20. Hän ylsi maaliskuussa 2008 ensimmäistä kertaa WTA-turnauksen loppuotteluun Acapulcossa. Loppuottelussa hän hävisi Flavia Pennettalle eräluvuin 0–6, 6–4, 1–6. Toisen kerran hän esiintyi loppuottelussa toukokuussa Rooman turnauksessa. Tällöin Jelena Janković oli häntä parempi eräluvuin 2–6, 2–6. Välieriin saakka hän pääsi huhtikuussa Amelia Islandin ja Charlestonin turnauksissa. Heinäkuussa hän saavutti ensimmäisen WTA-turnausvoittonsa kaatamalla Budapestin loppuottelussa slovenialaisen Andreja Klepačin eräluvuin 7–6(5), 6–3. Ensiesiintymisensa Grand Slam -turnauksissa Cornet teki kotimaassaan vuonna 2005. Ensimmäisen kerran hän ylsi kolmannelle kierrokselle Yhdysvaltain avoimissa 2007, jolloin hänet pudotti jatkosta Jelena Janković eräluvuin 6–4, 2–6, 3–6. Kolmannelle kierrokselle hän pääsi myös Ranskan avoimissa 2008, jolloin hänet voitti Agnieszka Radwańska erin 4–6, 4–6, ja Yhdysvaltain avoimissa 2008, jolloin hänet kukisti Anna-Lena Grönefeld lukemin 4–6, 5–7. Wimbledonissa 2008 hän putosi ensimmäisellä kierroksella Anastasia Pavljutšenkovan voittaessa hänet luvuin 6–7(6), 6–7(4). Australian avoimissa 2009 Cornet pääsi neljännelle kierrokselle voittamalla ensin kaksi sijoittamatonta pelaajaa ja sitten Daniela Hantuchován eräluvuin 4–6, 6–4, 6–2. Neljännellä kierroksella hän hävisi Dinara Safinalle erin 2–6, 6–2, 5–7. Kesäkuussa 2012 Cornet saavutti toisen turnausvoittonsa kaksinpelissä voitettuaan Bad Gasteinin loppuottelussa Yanina Wickmayerin. Kolmannen turnausvoittonsa hän saavutti Strasbourgissa toukokuussa 2013, neljännen Katowicessa huhtikuussa 2014, viidennen Hobartissa tammikuussa 2016 ja kuudennen Gstaadissa heinäkuussa 2018. == Lähteet == * == Aiheesta muualla == * Alizé Cornetin verkkosivut Luokka:Ranskalaiset tennispelaajat Luokka:Vuonna 1990 syntyneet Luokka:Elävät henkilöt
Veli-Jussi Hölsö

Veli-Jussi Hölsö (27. toukokuuta 1919 Vaasa – 20. syyskuuta 1987 Helsinki) oli suomalainen pistooliampuja. Veli-Jussi Hölsö sivusi 1951 kuvioammunnan Suomen- ennätystä. Hän edusti Suomea Helsingin olympialaisissa 1952 25 metrin kuvioammunnassa sijoittuen 14:nneksi tuloksella 566. ==Lähteet== * ===Viitteet=== Luokka:Suomalaiset ampujat Luokka:Vuonna 1919 syntyneet Luokka:Vuonna 1987 kuolleet
Lappi-liiga

Lappi-liiga on jääkiekon III-divisioonan Lapin alueen lohko. Voittaja karsii pääsystä II-divisioonaan. == Joukkueet == *Kittilän Palloseura *Kuru Hockey, Rovaniemi *Rollon Pojat, Rovaniemi *Sodankylän Pallo *Tunturi-Kiekko, Ivalo *Yläkemijoen Kiekko, Rovaniemi == Voittajat == *2007–2008 KoTU *2008–2009 SoPa *2009–2010 EtPo A *2010–2011 KiPS *2011–2012 KeKi *2012–2013 KeKi *2013–2014 RoKi Rebels *2014–2015 KeKi *2015–2016 RoPo *2016-2017 RoPo *2017-2018 Et-Po 72 *2018-2019 KeKi *2019-2020 - (Korona keskeytti) *2020-2021 - (Korona keskeytti) *2021-2022 Pantterit == Lähteet == *http://www.tilastopalvelu.fi/ih/beta/tilastointi/index.php/etsi?sstsbseason=&sstsblevel;=68&sstsbdistrict;=&sstsbstatgroup;=5814#sarjat- ja-tilastot Luokka:Suomen jääkiekkosarjat
Klaus Lahti

Klaus Henrik Lahti (7. heinäkuuta 1909 Hollola – 19. joulukuuta 2003 Helsinki)Klaus Lahti Sports Reference LLC oli suomalainen pistooliampuja.Siukonen 2001, s. 156 Klaus Lahti edusti Suomea kaksissa olympialaisissa. Lontoossa 1948 hän sijoittui vapaapistoolilla 18:nneksi ja Helsingissä 1952 seitsemänneksi tuloksella 541.Rantala & Siukonen 1979, s. 111 MM-kilpailuissa Lahti saavutti vapaapistoolilla joukkuehopeaa Helsingissä 1937 ja joukkuepronssia Oslossa 1952. Henkilökohtaisessa kilpailussa hän sijoittui parhaimmillaan viidenneksi Tukholmassa 1947 ja kuudenneksi Oslossa 1952. Klaus Lahti oli talvi- ja jatkosodan veteraani. Sotilasarvoltaan vääpeli. Ammatiltaan, hän oli lihanleikkaaja. Hän asui sodanjälkeiset vuodet Helsingissä Vänrikki Stoolin katu 10.B:ssä. Hänellä ei ollut perillisiä. == Lähteet == * * === Viitteet === Luokka:Suomalaiset ampujat Luokka:Vuonna 1909 syntyneet Luokka:Vuonna 2003 kuolleet
Ganes (albumi)

Ganes on samannimisen suomalaisen elokuvan soundtrack. Se julkaistiin 26. syyskuuta 2007. == Kappaleet == Kappaleet esittää Ganes-yhtye, ellei toisin mainita. Kursiivilla merkityt ovat puheosuuksia elokuvasta. # # # # # # # # # # # # # # # # # == Muusikot == === Ganes === * Eero Milonoff ‎– laulu, rummut * Olavi Uusivirta ‎– laulu, basso * Jussi Nikkilä ‎– kitara === Muut muusikot === * Remu Aaltonen * Zarkus Poussa == Katso myös == * Ganes-elokuva == Lähteet == Luokka:Vuoden 2007 soundtrackit Luokka:Suomalaiset rockalbumit
Tim Damerau

Tim Damerau (s. 8. heinäkuuta 1981) on saksalainen pistooliampuja. Tim Damerau saavutti MM-kilpailuissa Barcelonassa 1998 poikien sarjassa 25 metrin olympiapistoolilla joukkumaailmanmestaruuden ja henkilökohtaista hopeaa. ==Lähteet== *Profiili ISSF Newsissä *ISSF:n tietokanta Luokka:Saksalaiset ampujat Luokka:Vuonna 1981 syntyneet Luokka:Elävät henkilöt
Jorge Llames

Jorge Llames (s. 17. lokakuuta 1978 Asturia) on espanjalainen pistooliampuja ja maailmanmestari. Jorge Llames voitti MM-kilpailuissa Barcelonassa 1998 henkilökohtaisen maailmanmestaruuden ja joukkuepronssin 25 m olympiapistoolissa. ==Lähteet== *Profiili ISSF Newssissä *ISSF:n tietokanta Luokka:Espanjalaiset ampujat
Santa Cruz (Madeira)

Santa Cruz on kunta Portugalille kuuluvalla Madeiran saarella. Kunnassa on arviolta 43 925 asukasta (vuonna 2015) ja sen pinta-ala on 81,5 neliökilometriä. Suurin osa kunnan pinta-alasta on vuoristoseutua, viljelysmaiden peittäessä loppuosan tasamaat. Santa Cruzin nimi merkitsee suomeksi Pyhää ristiä. Santa Cruzin naapureina ovat koillispuolella Machico, pohjoisessa Santana ja lännessä saaren pääkaupunki Funchal, jonne johtaa saaren ainoa moottoritie. Santa Cruzin kuntaa kuuluvat myös avomerellä vajaan 40 kilometrin päässä olevat Desertassaaret. Santa Cruz on asukasluvultaan Madeiran kolmanneksi suurin kunta Funchalin ja Câmara de Lobosin jälkeen. == Lähteet == == Aiheesta muualla == Luokka:Madeiran kunnat
Kibaru

Kibaru (”Uutiset”) on Malin pääkaupungissa Bamakossa ilmestyvä bambarankielinen sanomalehti. Sillä on kaksi sisarlehteä, fulaninkielinen Kabaaru ja soninkenkielinen Xibaare. Unescon tuella vuonna 1972 perustettu Kibaru oli Malin ensimmäinen kansallisilla kielillä julkaistu sanomalehti. Sen perustaminen liittyi kansallisilla kielillä aloitettuun lukutaito-opetukseen. Vastikään lukemaan oppineille haluttiin tarjota hyödyllistä luettavaa. Ensisijaisesti maaseudun asukkaille suunnatun lehden tavoitteena on maaseudun kehittäminen. Se levittää tietoa maataloudesta, terveydenhoidosta, koulutuksesta ja ympäristönsuojelusta sekä kansalaisten oikeuksista ja velvollisuuksista. Lukijoiden kirjeet muodostavat huomattavan osan lehden sisällöstä. Lehden kulta-aikaa olivat 1970- ja 1980-luvut. CMDT:n, Office du Nigerin ja muiden maaseudun kehittämisorganisaatioiden tukemana sen levikki nousi pian 8 000 kappaleeseen. Vuonna 1983 Kibarun rinnalle perustettiin fulaninkielinen Kabaaru ja vuonna 1989 soninkenkielinen Xibaare. Niiden levikki oli parhaimmillaan 22 000 kappaletta. Kansainvälisten ja kotimaisten yhteistyökumppanien väistyessä Kibarun toiminta on taantunut. Kuukausittain ilmestyvää lehteä julkaisee Malin hallituksen lehdistö- ja tiedotustoimiston AMAP:in yhteisölehtien osasto. Sen levikki on nykyään yli 6 000 kappaletta. Kibarun kuten muidenkin kansallisilla kielillä ilmestyvien lehtien suurin ongelma on niiden saaminen maaseudun lukijoiden ulottuville. Lehtien asemaan on vaikuttanut myös sähköisten viestimien yleistyminen. ==Lähteet== Luokka:Malilaiset sanomalehdet
John R. Vane

John Robert Vane (29. maaliskuuta 1927 Tardebigg, Worcestershire – 19. marraskuuta 2004 Farnborough) oli brittiläinen Nobelin lääketieteen palkinnolla palkittu biokemisti. == Ura == Vanen isä, nimeltään Maurice Vane, oli venäläisen maahanmuuttajaperheen lapsi ja hänen äitinsä, Frances Vane, oli rakentajaperheestä. Vane kävi King Edward XIV Highschoolin Birminghamissa. 12-vuotiaana hän sai vanhemmiltaan kemistipaketin, jonka avulla hän suoritti joitain kokeita. Hän opiskeli vuodesta 1944 lähtien Birminghamin yliopistossa, jossa hän pettyi kokeellisten tutkimusten puutokseen. Sen jälkeen hän meni opiskelemaan Oxfordin yliopistoon farmakologiaa. Vuonna 1982 hänelle myönnettiin Nobelin lääketieteen palkinto yhdessä Sune K. Bergströmin ja Bengt I. Samuelssonin kanssa prostaglandiineihin liittyvistä tutkimuksistaan. Vuonna 1989 hänelle myönnettiin Royal Societyn Royal Medal. Vane oli naimisissa ja hänellä oli kaksi tytärtä. == Lähteet == Luokka:Brittiläiset biokemistit Luokka:Brittiläiset farmakologit Luokka:Nobelin fysiologian tai lääketieteen palkinnon saajat Luokka:Vuonna 1927 syntyneet Luokka:Vuonna 2004 kuolleet
H0-mittakaava

H0-mittakaava tai H0 (lausutaan hoo nolla) on pienoismallien yhteydessä yleisesti käytetty ilmaisu mittakaavasta 1:87 (yhden suhde kahdeksaankymmeneen seitsemään). Tämä tarkoittaa sitä, että yksi millimetri pienoismallissa vastaa oikeassa koossa 87 millimetriä. H0 on yleinen erityisesti pienoisrautatievalmistajien keskuudessa; H0 on yleisin pienoisrautatiemittakaava. Pienoisrautatiessä H0:n raideleveys on 16,5 millimetriä. == Muita yleisiä mittakaavoja == * N-mittakaava * Z-mittakaava * 1-mittakaava == Katso myös == * Pienoisrautatie Luokka:Mittakaavat Luokka:Pienoismallit ja:HOスケール
Boaz Mauda

Boaz Mauda (בועז מעודה, s. 23. huhtikuuta 1987) on israelilainen laulaja. Hän voitti Pop Idolia muistuttavan laulukilpailun, Kokhav Noladin, viidennen tuotantokauden vuonna 2007. Hän edusti maataan vuoden 2008 Eurovision laulukilpailussa. ==Eurovision laulukilpailu== 14\. marraskuuta 2007 IBA ja Israelin Channel 2 -kanava ilmoittivat, että Boaz Mauda on valittu edustamaan Israelia vuoden 2008 Eurovision laulukilpailussa Belgradissa, Serbiassa. Karsintakilpailu oli käyty helmikuussa 2008. Mauda osallistui 20. toukokuuta 2008 pidettyyn euroviisujen ensimmäiseen semifinaaliin, jossa hän esitti kappaleen "Ke'ilu kan". Mauda äänestettiin laulullaan yhdeksi kymmenestä, jotka jatkoivat kilpailua finaalissa 24. toukokuuta. Kilpailun finaalissa Mauda päätyi yhdeksännelle sijalle 25 laulun joukosta. Luokka:Israelilaiset laulajat Luokka:Israelin euroviisuedustajat Luokka:Vuoden 2008 euroviisuedustajat Luokka:Vuonna 1987 syntyneet Luokka:Elävät henkilöt
Marta Domachowska

Marta Domachowska (s. 16. tammikuuta 1986 Varsova) on puolalainen tennispelaaja, joka aloitti lajin harrastamisen 7-vuotiaana ja aloitti vuonna 2001 ammattilaisuransa. Domachowska on yltänyt Australian avoimissa neljännelle kierrokselle, jolloin hän voitti kolmannen kierroksen ottelussaan Li Nan 6–2, 2–6, 4–6. Neljännen kierroksen ottelussa hän hävisi Venus Williamsille luvuin 4–6, 4–6. Ranskan avoimissa hän ylsi toiselle kierrokselle vuosina 2005 ja 2008. Wimbledonissa hän pääsi toiselle kierrokselle vuonna 2008. Yhdysvaltain avoimissa hän on jäänyt avauskierrokselle jokaisena kertana kun on osallistunut. Hänen paras ranking-sijoituksensa 37 on saavutettu 3. huhtikuuta 2006. == Lähteet == *Marta Domachowska WTA:n sivuilla == Aiheesta muualla == *Marta Domachowskan kotisivut Luokka:Puolalaiset tennispelaajat Luokka:Vuonna 1986 syntyneet Luokka:Elävät henkilöt
Siljan

Siljan on järvi Keski-Ruotsissa Taalainmaalla. Järvi on Ruotsin kuudenneksi suurin, ja sen suurin syvyys on 120 metriä. Järven pinta-ala on samaan vesistöön kuuluvat Orsasjön ja Insjön mukaan lukien 354 neliökilometriä, ja suurin asutuskeskus sen rannalla on Mora. Siljan sijaitsee Siljansringenin, devonikautisen meteorikraatterin alueella. Alueella on säilynyt runsaasti fossiilipitoisia ordoviki-, siluuri- ja kambrikautisia sedimenttejä. == Aiheesta muualla == Luokka:Ruotsin järvet Luokka:Daljoen vesistö Luokka:Taalainmaan lääni
Aimla

Aimla () on kylä Viron Viljandimaalla Põhja-Sakalan kunnassa. Kylä sijaitsee 20 kilometrin päässä Suure-Jaanista ja 18 kilometriä Viljandin kaupungista. Lähin rautatieasema, Olustvere, on 15 kilometrin päässä. Kylässä on Aimlan kartano. Kylän pinta-ala on 24,22 neliökilometriä ja siellä on 79 asukasta (vuonna 2006), joten kylän asukastiheys on 3,26 asukasta neliökilometrillä. == Lähteet == == Aiheesta muualla == * Kylän kotisivut Luokka:Põhja-Sakala Luokka:Viron kylät
1-mittakaava

1-mittakaava tai 1 on yleisesti käytetty ilmaisu mittakaavasta 1:32. Tämä tarkoittaa sitä, että yksi millimetri pienoismallissa vastaa oikeassa koossa 32 millimetriä. Monet pienoismallivalmistajat, Märklin, Fleischmann ja Roco, käyttävät tätä merkintää. == Muita yleisiä mittakaavoja == * N-mittakaava * Z-mittakaava * H0-mittakaava == Katso myös == * Pienoisrautatie Luokka:Mittakaavat Luokka:Pienoismallit
Z-mittakaava

Z-mittakaava tai Z on pienoismallien yhteydessä yleisesti käytetty ilmaisu mittakaavasta 1:220 (yhden suhde kahteensataan kahteenkymmeneen). Tämä tarkoittaa sitä, että yksi millimetri pienoismallissa vastaa oikeassa koossa 220 millimetriä. Monet pienoismallivalmistajat käyttävät Z-merkintää, muun muassa Märklin, Fleischmann ja Roco. == Muita yleisiä mittakaavoja == * N-mittakaava * H0-mittakaava * 1-mittakaava == Katso myös == * Pienoisrautatie Luokka:Mittakaavat Luokka:Pienoismallit
Arjadi

Arjadi (myös Arjandi, ) on kylä Põhja-Sakalan kunnassa, Viljandimaalla. Arjadin lähiympäristössä sijaitsevat Arjadin suo ja oja. Asukkaita kylässä on 39 (2006). == Lähteet == Luokka:Viron kylät Luokka:Põhja-Sakala
Nicholas Henderson

John Nicholas Henderson (1. huhtikuuta 1919 - 16\. maaliskuuta 2009) oli brittiläinen diplomaatti. Hän toimi maansa Puolan- (1969–1971), Länsi-Saksan- (1972–1975), Ranskan- (1975–1979) ja Yhdysvaltain-suurlähettiläänä (1979–1982).http://www.antiqbook.nl/boox/klo/_193384.shtml Henderson avioitui vuonna 1951 Mary Barberin kanssahttp://www.thepeerage.com/p26503.htm, josta jäi leskeksi vuonna 2004.http://www.smh.com.au/articles/2004/02/16/1076779908874.html?from=storyrhshttp://www.independent.co.uk/news/obituaries/mary- henderson-549758.html Henderson kirjoitti eläkkeelle jäätyään useita historiallisia teoksia. Näistä tunnetuimpia on Mandarin, joka on tilitys hänen urastaan diplomaattina. == Lähteet == Luokka:Suurlähettiläät Luokka:Brittiläiset diplomaatit Luokka:Vuonna 1919 syntyneet Luokka:Vuonna 2009 kuolleet
Ralph Houk

Ralph George Houk (9. elokuuta 1919 – 21. heinäkuuta 2010) oli yhdysvaltalainen baseballpelaaja, -valmentaja ja -joukkueenjohtaja. Hän oli siepparina New York Yankeesissa vuosina 1947–1954. Kansasin Lawrencessa syntynyt Houk oli toisen maailmansodan veteraani. Houk työskenteli peliuransa jälkeen joukkueenjohtajana New York Yankeesissa, Detroit Tigersissä ja Boston Red Soxissa. New York Yankeesin hän ohjasi World Series -mestaruuteen perättäisinä vuosina 1961 ja 1962. == Lähteet == Luokka:Yhdysvaltalaiset baseballpelaajat Luokka:Yhdysvaltalaiset baseballvalmentajat Luokka:Vuonna 1919 syntyneet Luokka:Vuonna 2010 kuolleet
Edmund Hockridge

Edmund Hockridge (9. elokuuta 1919 - 15\. maaliskuuta 2009) oli kanadalainen laulaja. Hän esiintyi uransa aikana lukuisissa musikaaleissa ja saavutti mainetta varsinkin ”Hey There” -laululla, joka kuului vuonna 1954 The Pajama Gamen ensimmäiseen näytökseen. Hockridge tulkitsi kyseisessä musikaalissa Sid Sorokinin roolin. Luokka:Kanadalaiset laulajat Luokka:Vuonna 1919 syntyneet Luokka:Vuonna 2009 kuolleet
John Houbolt

John Cornelius Houbolt (10. huhtikuuta 1919 – 15. huhtikuuta 2014) oli yhdysvaltalainen insinööri. Hän oli keskeinen hahmo Apollo-ohjelman suunnittelussa: hänen tukemansa suoritustapa kuun kiertoradalla kohtaaminen () tuli valituksi vuonna 1962. Reed Birney esitti Houboltin roolin television minisarjassa Avaruuden sankarit. ==Lähteet== Luokka:Yhdysvaltalaiset insinöörit Luokka:Avaruusinsinöörit Luokka:Vuonna 1919 syntyneet Luokka:Vuonna 2014 kuolleet
Ligier JS31

Ligier JS31 oli Michel Tétun ja Michel Beaujonn suunnittelema Formula 1 -auto, jota Ligier-talli käytti kaudella . Voimanlähteenä autossa oli Juddin valmistama 3,5 litrainen V8-moottori. Autoa kilpailuissa ajoivat ranskalainen René Arnoux ja ruotsalainen Stefan Johansson. Pisteitä autolla ei saavutettu. Johansson ajoi parhaimmillaan maaliin yhdeksäntenä ja Arnoux kymmenentenä. Auton parhaaksi aika-ajosijoitukseksi jäi Arnoux'n kahdesti saavuttama 17. lähtöruutu. == Teknisiä tietoja == *Moottori: Judd CV 90º V8, 3 500 cc (3,5 l), 600 hv, 11 000 rpm, paino 127 kg. *Vaihdelaatikko: 6-vaihteinen manuaali *Renkaat: Goodyear *Polttoaine: Valvoline *Paino: 525 kg *Polttoainetankin tilavuus: 200 l ==Formula 1 -tulokset== (lihavointi tarkoittaa paalupaikkaa ja kursivointi kilpailun nopeinta kierrosta.) Vuosi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 1988 Ligier Judd V8 BRA SMR MON MEX CAN USE FRA GBR GER HUN BEL ITA POR ESP JPN AUS 23 5. René Arnoux Kesk. DNQ Kesk. Kesk. Kesk. Kesk. DNQ 18 17 Kesk. Kesk. 13 10 Kesk. 17 Kesk. Stefan Johansson 9 DNQ Kesk. 10 Kesk. Kesk. DNQ DNQ DNQ Kesk. 11 DNQ Kesk. Kesk. DNQ 9 Luokka:Formula 1 -kausi 1988 Luokka:Ligierin Formula 1 -autot
Emyr Humphreys

Emyr Humphreys (15. huhtikuuta 1919 – 30. syyskuuta 2020Cofio'r llenor a'r 'cawr diwylliannol' Emyr Humphreys ) oli brittiläinen kirjailija. Hän syntyi ja opiskeli Walesissä. Vaikka Humphrey antautui täyspäiväiselle kirjoittamiselle vasta 1970-luvun alussa, hän oli menestynyt jo aiemmin; hänet oli esimerkiksi palkittu Somerset Maugham Awardilla jo 1950-luvulla.http://www.swan.ac.uk/english/crew/welshwriters/ehumphreys.htm Humphrey on luonut monipuolisen tuotannon, johon kuuluu lukuisten romaanien ohella muun muassa runoutta. == Lähteet == Luokka:Brittiläiset kirjailijat Luokka:Yli satavuotiaiksi eläneet brittiläiset Luokka:Vuonna 1919 syntyneet Luokka:Vuonna 2020 kuolleet
Sädeoptiikka

Sädeoptiikaksi tai geometriseksi valo-opiksi kutsutaan sellaista valo-oppia, jossa valon kulkua tarkastellaan käyttämällä mallina yksittäisiä valonsäteitä. Valonsäteiden oletetaan kulkevan Huygensin periaatteen mukaisesti aaltorintaman normaalin suuntaisesti. Sädeoptiikka sisältää neljä perusaksioomaa, jotka ovat seurausta niin kutsutusta Fermat'n periaatteesta. Kokeellisesti määritetyt geometrisen sädeoptiikan perusaksioomat kuuluvat seuraavasti: # Valonsäteen käänteinen kulku. Jos valonsäde kulkee pisteestä A pisteen B kautta pisteeseen C, C:stä suuntaan CB lähtenyt säde kulkee pisteeseen A. # Valon suoraviivainen kulku. Valo etenee homogeenisessa väliaineessa suoraviivaisesti. # Heijastuslaki. Valonsäteen tulokulma α = valonsäteen heijastuskulma β. # Taittumislaki. Valonsäteen tulokulman x ja taitekulman y keskinäisen riippuvuuden ilmoittaa yhtälö \frac{\sin x}{\sin y} = \frac{n_y}{n_x}, jossa n_x ja n_y ovat aineiden x ja y taitekertoimet. ==Katso myös== *Fermat'n periaate *Huygensin periaate *Snellin laki ==Lähteet== * Luokka:Optiikka
Salon seudun kuntaliitos 2009

Salo ja yhdeksän ympäröivää kuntaa yhdistettiin uudeksi Salon kaupungiksi 1. tammikuuta 2009. Tässä Suomen suurimmassa kuntaliitoksessa olivat mukana Salon lisäksi Halikko, Kiikala, Kisko, Kuusjoki, Muurla, Pertteli, Perniö, Suomusjärvi ja Särkisalo. Uusi Salo kattaa lähes koko Salon seutukunnan lukuun ottamatta Someroa, joka jättäytyi pois kuntaliitoshankkeesta. Kuntaliitosta oli selvittämässä sisäasiainministeriön asettama kuntajakoselvittäjä Arto Koski, jonka esityksen mukaan liitos toteutetaan. Uusi Salo otti vaakunakseen Halikon vaakunan. Uuden Salon naapurikunnat ovat Somero, Lohja, Raasepori, Kemiönsaari, Sauvo, Paimio, Marttila ja Koski Tl. ==Liitosprosessi== Salon seudun kuntien yhdistyminen alkoi kesällä 2006 esiselvityksellä, jonka mukaan koko Salon seutukunnan olisi hyvä yhdistyä yhdeksi kunnaksi. Somero jättäytyi esiselvityksen jälkeen suunnittelusta pois katsoessaan jäävänsä uuden kunnan syrjäseuduksi. Kymmenen kuntaa jatkoi liitosselvittelyä ja marraskuussa 2006 sisäasiainministeriön asettama kuntajakoselvittäjä Arto Koski alkoi rakentaa esitystä. Koski sai esityksensä suur-Salosta valmiiksi toukokuussa 2007, ja kunnat äänestivät sen toteuttamisesta seuraavassa kuussa. Uusi Salo sai valtiolta porkkanarahaa 17 miljoonaa euroa, jotka oli tarkoitus käyttää liitoksen kustannusten kattamiseen, sekä peruspalveluiden tehostamiseen. Valtioneuvosto päätti kuntaliitoksesta 22. marraskuuta 2007. ==Äänestys liitoksesta== Äänestys kuntaliitoksesta järjestettiin 11. kesäkuuta 2007. Kiikalassa, Kiskossa, Kuusjoella, Muurlassa, Perttelissä, Suomusjärvellä ja Särkisalossa kuntaliitos hyväksyttiin kunnanvaltuustoissa yksimielisesti. Salossa liitosta kannatti 39 valtuutettua 43:sta ja Perniössä 24 valtuutettua 27:stä. Tiukin äänestys oli Halikossa, jossa 24 oli liitoksen kannalla ja 11 vastaan. Kunta Puolesta Vastaan Halikko 24 11 Kiikala 17 - Kisko 17 - Kuusjoki 17 - Muurla 17 - Perniö 24 3 Pertteli 21 - Salo 39 4 Suomusjärvi 17 - Särkisalo 17 - Yhteensä 210 18 ==Uusi Salo lukuina== Kunta väkiluku maapinta- ala väestötiheys vesipinta-ala pinta-ala kunnallisvero Halikko km² as./km² km² km² % Kiikala km² as./km² km² km² % Kisko km² as./km² km² km² % Kuusjoki km² as./km² km² km² % Muurla km² as./km² km² km² % Perniö km² as./km² km² km² % Pertteli km² as./km² km² km² % Salo km² as./km² km² km² % Suomusjärvi km² as./km² km² km² % Särkisalo km² as./km² km² km² % Uusi Salo km² as./km² km² km² 18,00 % Kuntaliitoksen ulkopuolelle jäi Somero km² as./km² km² km² % ==Lähteet== == Aiheesta muualla == *Salo2009 - Salon seudun kuntaliitoksen sivusto Luokka:Kunta- ja palvelurakenneuudistus Luokka:Salon historia Luokka:Kuntaliitokset Suomessa
Jääkiekon III-divisioona

III-divisioona on nimestään huolimatta Suomen jääkiekon viidenneksi korkein sarjataso. III-divisioonassa on kahdeksan alueellista sarjaa. == Joukkueet kaudella 2023–2024 == === Etelä === ==== Lohko 1 ==== * A-Rangers, Helsinki (Putosi alkusarjan jälkeen IV-divisioonaan) * Etelä-Vantaan Urheilijat, Vantaa * Grankulla IFK II, Kauniainen (Putosi alkusarjan jälkeen IV-divisioonaan) * HC Ludwig, Vantaa * HCK Salamat, Kirkkonummi * Hernesaaren Näädät, Helsinki * Hunters Team, Porvoo * Hyvinkään Storm, Hyvinkää (Putosi alkusarjan jälkeen IV-divisioonaan) * Joukkue IF, Espoo (Putosi alkusarjan jälkeen IV- divisioonaan) * K-Kissat, Helsinki * Kiekko-Vantaa Itä, Vantaa * Pitäjämäen Tarmo, Helsinki * Polyteknikkojen urheiluseura, Espoo * Shakers, Kerava === Häme === ==== Lohko 2 ==== * Atalan Hoki Klupi, Tampere * Hämeenlinnan Pallokerho Icedogs, Hämeenlinna * JälkiHiki, Tampere * Oriveden Fortuna * Kangasalan Voitto * Mäntän Kiekko-Pojat * Parkanon Kiekko 83 * Ruoveden Seurakunnan Atleetit * Vammalan Palloseura Hockey * Virtain Kiekko-Karhut * Pirkanmaa Goons, Tampere === Lohko 3 (Keskimaa) === *Karstulan Kiva *Jyvässeudun Kiekko *Suolahden Urho II *Ähtärin Kiekko-Haukat * Järviseudun Pallokerho, Alajärvi * Lapuan Virkiä * S-Kiekko Team * Highsticks HT, Pietarsaari * IK Kronan 2, Kruunupyy * Malax IF Team, Maalahti * Muik Hockey II, Uusikaarlepyy * Warrantti Mahtikukot, Vaasa === Lohko 4 (Kymi-Saimaa) === * AaKoo, Anjalankoski * Haminan Kiekkoympyrät * Panthers, Lahti * Parru HT, Lappeenranta * HC Giants, Hollola * HC Kuusaa, Kuusankoski (Luovutti kesken kauden. Kuusaan otteluiden tulokset mitätöitiin) === Lohko 5 Lappi === * Kittilän Palloseura * Kuru Hockey, Rovaniemi * Rollon Pojat, Rovaniemi * Sodankylän Pallo * Tunturi-Kiekko, Ivalo * Yläkemijoen Kiekko, Rovaniemi === Lohko 6 (Länsirannikko) === * Kiekko-67, Turku * ParSport, Parainen * Tarvasjoen Urheilijat, Lieto * Turun Kisa-Veikot * Mean Machine, Turku * Kiekkohait Akatemia, Salo * PKS Viihde, Paimio * VG-62 II, Naantali ==== Lohko 6b ==== * Rauma Tigers * Panelian Raikas * HC Eurajoki * Lännen Kiekko, Säkylä * Kokemäen Kovaväki (Vetäytyi sarjasta alkusarjan jälkeen) * Uudenkaupungin Jää-Kotkat * Merikarvian Jääurheilijat === Lohko 7 (Pohjoinen) === * Cobrat, Oulainen * HaU Hockey Huskit, Haapavesi * Laser Hockey Akatemia, Oulu * Laser HT Hot, Oulu * Oulun Yliopiston Urheiluseura * Haukiputaan Ahmat, Haukipudas * Kuusamon Pallo-Karhut, Kuusamo * Popula, Ylivieska * Pyhäjärven Pohti * Raahe- Kiekko II/A * Suomussalmen Palloseura * Teräs-Kiekko Akatemia, Raahe === Lohko 8 (Savo-Karjala) === * Lieksan Hurtat * Joensuun Peli-Toverit * Kontiolahden Kajastus * Kiuruveden Kiekko -81 * Nurmeksen Sepot * Pieksämäen Pallo-Sepot * Polvijärven Urheilijat * Rantasalmen Urheilijat * OoKoo, Outokumpu * Kangasniemen Palloilijat 51 == Lähteet == Luokka:Suomen jääkiekkosarjat
Matsudaira Cup

Matsudaira Cup on Suomen lentopalloliiton myöntämä palkinto kauden parhaalle lentopalloilijalle Suomessa. Se on kiertävä palkinto, jonka kauden paras lentopalloilija saa vuodeksi haltuunsa. Pokaalin on lahjoittanut japanilainen lentopalloilija, lentopallovalmentaja ja lentopallovaikuttaja Yasutaka Matsudaira vuonna 1972. Palkinnon antaessaan Matsudaira valmensi Japanin A-maajoukkuetta, joka kävi 1968–1972 vuosittain Suomessa leiri- ja maaottelumatkalla. == Palkitut == * 1973 Raimo Koskinen * 1974 Raimo Koskinen * 1975 Arto Mäkinen * 1976 Arto Mäkinen * 1977 Jouni Parkkali * 1978 Jouni Parkkali * 1979 Jouko Juvonen * 1980 Jouni Parkkali * 1981 Jouni Parkkali * 1982 Jouko Juvonen * 1983 Markku Ahila * 1984 Mauri Leppänen * 1985 Kari Kalin * 1986 Pekka Toppari * 1987 Petri Mutka * 1988 Timo Parkkali * 1989 Catharina Svenlin * 1990 Petteri Häyrinen * 1991 Matti Juntura * 1992 Harri Vänni * 1993 Sami Harjula * 1994 Sami Harjula * 1995 Kari Varis * 1996 Jari Salokangas * 1997 Tuomas Sammelvuo * 1998 Petteri Laurila * 1999 Jussi Heino * 2000 Riikka Lehtonen * 2001 Tuomas Sammelvuo * 2002 Riikka Lehtonen * 2003 Riikka Lehtonen * 2004 Tuomas Sammelvuo * 2005 Jussi Heino * 2006 Riikka Lehtonen * 2007 Janne Heikkinen * 2008 Janne Heikkinen * 2009 Mikko Esko * 2010 Mikko Esko * 2011 Mikko Esko * 2012 Riikka Lehtonen * 2013 Eemi Tervaportti * 2014 Olli Kunnari * 2015 Olli-Pekka Ojansivu * 2016 Laura Pihlajamäki * 2017 Lauri Kerminen * 2018 Mikko Esko * 2019 Lauri Kerminen * 2020 Lauri Kerminen * 2021 Lauri Kerminen * 2022 Roosa Koskelo * 2023 Eemi Tervaportti ==Lähteet== Luokka:Suomen lentopallo Luokka:Suomalaiset urheilupalkinnot
Underground-Rock

Underground-Rock on Suomen Talvisota 1939–1940 -yhtyeen ainoa albumi. Se julkaistiin vuonna 1970. CD-versiot julkaisi Siboney vuonna 1989 ja 2004. Kansikuva sekä muut kuvat ovat Timo Aarnialan työtä. Kaikki sanoitukset ja sävellykset on tehty salanimillä. Levyn CD-version kansivihkoseen on myös liitetty M. A. Nummisen kirjoittama yhtyeen historiikki. == Kappaleet == # (säv. Somerjoki, san. Numminen) # (säv. Somerjoki, san. Numminen) # (säv. Somerjoki, san. Numminen) # (säv. Ojanen, san. Laine) # (säv. Ojanen, san. Laine) # (säv. ja san. Numminen) # (säv. Ojanen, san. Somerjoki) # (säv. ja san. Numminen) # (säv. Somerjoki, san. Numminen) # (säv. ja san. Numminen) # (säv. Somerjoki, san. Laine) # (säv. Ojanen, san. Shakespeare) # (säv. Somerjoki, san. Numminen) # (säv. Somerjoki, san. Numminen) # (säv. Numminen, san. Into ja Numminen) # (säv. Somerjoki, san. Numminen) == Kokoonpano == * Rauli "Badding" Somerjoki, laulu * M. A. Numminen, laulu, taustalaulu * Rauli "Pole" Ojanen, laulu, kitara, taustalaulu * Pentti Aho, kitara * Heikki Kasari, tenori- ja baritonisaksofoni, huilu * Arto "Mamba" Koskinen, piano, urut * Antero Jakoila, basso, kitara * Raikka Rautarinne, rummut * Tommi Parko, alttosaksofoni, sopraanosaksofoni, piano * Kicke Bergholm, basso * Matti Oiling, rummut * Meri Vennamo, taustalaulu * Seppo "Paroni" Paakkunainen, tenorisaksofoni * Matti Bergström, basso * Ronnie Österberg, rummut * Tarmo Manni, "kosminen nauraja" == Kirjallisuutta == * Luokka:Vuoden 1970 esikoisalbumit Luokka:Suomalaiset rockalbumit Luokka:Love Recordsin albumit
Vas

Vas voi tarkoittaa seuraavia: * Vas, Länsi-Unkarin lääni * vas, latinankielinen nimitys verisuonelle * VAS-jana (visual analogue scale), kivun vaikeusasteen mittaamiseen käytetty asteikko * Vas., Vasemmistoliiton lyhenne * sukunimenä: ** Gereben Vas, oik. Jozsef Radákovics (1823–1868), unkarilainen kirjailija ** Illja Vas, oik. Vasili Lytkin, (1895–1981) komilainen kielitieteilijä ja kirjailija ** János Vas (s. 1984), unkarilainen jääkiekkoilija ** Márton Vas (s. 1980), unkarilainen jääkiekkoilija. Luokka:Luettelot henkilöistä sukunimen mukaan
Annabella Sciorra

Annabella Gloria Philomena Sciorra (s. 29. maaliskuuta 1960) on yhdysvaltalainen näyttelijä. Hän on esiintynyt muiden muassa elokuvissa Onnen kulissit (1990), Viidakkokuume (1991), Käsi, joka kehtoa keinuttaa (1992) ja Rohto (1995). Sciorra tunnetaan myös televisiosarjasta Sopranos, jossa hän esitti Gloria Trilloa. Rooli toi hänelle vuonna 2001 Emmy-ehdokkuuden. == Valikoitu filmografia== * Onnen kulissit (1990) * Viidakkokuume (1991) * Käsi joka kehtoa keinuttaa (1992) * Rohto (1995) * Destination Anywhere (1997) * Cop Land (1997) * Asteroidi (1997) Lähde: == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Amerikanitalialaiset Luokka:Vuonna 1960 syntyneet Luokka:Elävät henkilöt
Laguna Seca

Laguna Seca Raceway (myös WeatherTech Raceway Laguna Seca, aiemmin Mazda Raceway Laguna Seca) on Kaliforniassa Yhdysvalloissa sijaitseva moottorirata, jota käyttävät niin kilpa-autot kuin -moottoripyörätkin. Rata valmistui vuonna 1957. Radan tunnetuimpia mutkia on ”korkkiruuvi” eli mutka 8. Suomalaisista radalla voittoon ovat ajaneet Jyrki Järvilehto vuosina 1999 ja 2001 ja Mika Salo vuosina 2006 ja 2007. Molemmat ajoivat ALMS-sarjaa, kun he voittivat. ==Lähteet== == Aiheesta muualla == Luokka:Kalifornian moottoriradat Luokka:Champ Car -radat Luokka:American Le Mans Series -radat Luokka:Montereyn piirikunta
Elvir Laković

Elvir Laković eli Laka on bosniahertsegovinalainen rock-laulaja. Hän edusti maataan vuoden 2008 Eurovision laulukilpailussa siskonsa Mirelan kanssa kappaleella "Pokušaj" ja tuli finaalissa kymmenenneksi 110 pisteellä. ==Elämä== Laković syntyi Goraždessa, Bosnia ja Hertsegovinassa. Hän opiskeli kitaransoittoa musiikkikoulussa, mutta jätti sen kesken. Hän esitti folkmusiikkia kahviloissa, ja esitti rock and rollia konserteissa. Laka äänitti ensimmäisen kappaleensa nimeltä "Malo sam se razocar'o" () vuonna 1998. Siitä alkoi hänen varsinainen uransa, ja hän julkaisi joka vuosi uuden laulun. Näitä olivat muun muassa "Vještica", "Mor'o" ja "Piškila". Myöhemmässä koulussa hän perusti rockyhtyeen Deformacija poreza muutaman ystävänsä kanssa. Tällä ryhmällä hän osallistui paikallisiin kilpailutapahtumiin, joista eräässä heidän kappaleensa "Razocaro" sijoittui toiseksi vuonna 1999. Vuonna 2003 Lakovićin laulu "Ja sam mor'o" voitti vuoden parhaan rockkappaleen tittelin Bosnia Davorin -musiikkikilpailussa. Vuonna 2004 hän lähti New Yorkiin, jossa hän yritti perustaa yhtyeen. Hän kuitenkin palasi pettyneenä kahden ja puolen vuoden kuluttua. Hän kuitenkin myöhemmin julkaisi sooloalbumin Zec vuonna 2007, ja vuonna 2008 hänet valittiin edustamaan maataan vuoden 2008 Eurovision laulukilpailussa. Laković oli Bosnia ja Hertsegovinan pisteidenjulkistaja vuoden 2009 Eurovision laulukilpailussa. ==Diskografia== * Zec (2007, albumi) * "Pokušaj" (2008, single) * "Stvorenje" (2011, albumi) ==Aiheesta muualla== * Luokka:Bosniahertsegovinalaiset muusikot Luokka:Bosnia ja Hertsegovinan euroviisuedustajat Luokka:Vuoden 2008 euroviisuedustajat Luokka:Syntymävuosi puuttuu Luokka:Elävät henkilöt
Yasutaka Matsudaira

Yasutaka Matsudaira (22. tammikuuta 1930 – 31. joulukuuta 2011) oli japanilainen lentopalloilija, lentopallovalmentaja ja lentopallovaikuttaja. Hän luotsasi Japanin miesten lentopallomaajoukkueen kolme kertaa olympiamitaleille vuosina 1964–1972. == Pelaajaura == Yasutaka Matsudaira aloitti lentopalloilijana vuonna 1942. Hän pelasi läpi uransa passarina. Matsudaira oli Japanin lentopallomaajoukkueen kapteeni, kun joukkue voitti kultaa Aasian kisoissa vuonna 1961. == Valmennusura == Parhaiten Matsudaira tunnetaan kuitenkin valmentajana. Hän valmensi Japanin maajoukkueen pronssille vuoden 1964 Tokion kisoissa, kun lentopallo oli ensimmäistä kertaa olympialaisten ohjelmistossa. Neljä vuotta myöhemmin Meksikon olympialaisissa Japani oli hopealla ja Münchenissä 1968 Matsudaira luotsasi Japanin olympiakultaan. Valmentajana Matsudaira kehitti uudenlaisia hyökkäyskuvioita. Hän muun muassa kehitti niin sanotun kutospaikanhyökkäyksen. == Lentopallovaikuttaja == Valmennustehtävien jälkeen Matsudaira teki pitkän uran lentopallovaikuttajana. Hän oli Japanin lentopalloliiton presidentti vuosina 1989–1995 ja Kansainvälisen lentopalloliiton (FIVB) varapresidentti vuosina 1994–1996. Matsudaira toimi myös Aasian lentopalloliitossa ja Japanin olympiakomitean varapresidenttinä. Matsudaira valittiin Lentopallon Hall of fameen vuonna 1998 ensimmäisenä japanilaisena. Vuonna 2000 Kansainvälinen lentopalloliitto valitsi Yasutaka Matsudairan vuosisadan parhaaksi miesten joukkueen valmentajaksi. == Muuta == Japanin maajoukkue kävi vuosina 1968–1972 vuosittain Suomessa harjoitusleirillä. Vuonna 1972 Yasutaka Matsudaira lahjoitti Suomen lentopalloliitolle Matsudaira Cupin, joka annetaan vuosittain Suomen parhaalle lentopalloilijalle. == Kunnianosoituksia == * Lentopallon Hall Of Fame * Vuosisadan paras miesten valmentaja * Japanin olympiakomitean kunniajäsen * Japanin lentopalloliiton kunniapresidentti * Aasian lentopalloliiton kunniapresidentti * Kansainvälisen lentopalloliiton kunniavarapresidentti * Japanin hallituksen kunniamitali sinisellä nauhalla 1988 * Nousevan auringon ritarikunnan kunniamerkki 2004 == Lähteet== * Urheilu arkisto * Volleyball Hall of Fame * Tokyo history ===Viitteet=== Luokka:Japanilaiset lentopalloilijat Luokka:Japanilaiset lentopallovalmentajat Luokka:Vuonna 1930 syntyneet Luokka:Vuonna 2011 kuolleet
ACI Vallelunga Circuit

Vallelunga (Autodromo di Vallelunga) on moottorirata, joka sijaitsee Rooman lähellä Italiassa. Rata rakennettiin vuonna 1959, jolloin siihen kuului 1,8 kilometrin hiekkaovaali. Radalla ajettiin Rooman GP ensimmäisen kerran vuonna 1963. Nykymuotoonsa rata valmistui vuonna 2004. == Lähteet == Luokka:Italian moottoriradat Luokka:American Le Mans Series -radat Luokka:Rooman metropolikaupunki
Barbet Schroeder

Barbet Schroeder (s. 26. elokuuta 1941 Teheran, Iran) on ranskalainen elokuvaohjaaja. Hänen elokuviaan ovat muun muassa Lisää! Lisää! (1969), La vallée (1972), Baarikärpänen (1987), Onnen kulissit (1990), Nuori naimaton nainen (1992), Koston suudelma (1995), Numeromurha (2002), ja Paholaisen asianajaja (2007). Schroeder on saanut useita palkintoja, kuten Césarin, ja ollut lisäksi ehdolla muiden muassa Oscarin ja Kultaisen palmun saajaksi. Paitsi ohjaajana, Schroeder on työskennellyt myös tuottajana sekä käsikirjoittajana ja näytellyt usein vähäisiä elokuvarooleja. Hän on tuottanut Éric Rohmerin elokuvia, muun muassa sarjan Six contes moraux. == Kirjallisuutta == * Möller, Olaf: ”Herkkä poika Helvetistä”, Barbet Schroederin haastattelu. Filmihullu 4/2018. * Mörttinen, Valtteri: ”Barbet Schroeder: teoksia”. Filmihullu 4/2018. == Aiheesta muualla == * * Luokka:Ranskalaiset elokuvaohjaajat Luokka:Vuonna 1941 syntyneet Luokka:Elävät henkilöt
Mirian I

Mirian I (), tarkemmin Mirvan (), oli Kartlin eli antiikin lähteiden nimellä Iberia tunteman muinaisen georgialaisen kuningaskunnan kuningas. Keskiaikaiset georgialaiset kronikat pitävät häntä Iberian kolmantena hallitsijana. Professori Cyril Toumanoff on ehdottanut vuosia 159–109 eaa. hänen hallintonsa mahdolliseksi ajankohdaksi. Kronikan mukaan Iberian toinen kuningas Saurmag I kuoli ilman miespuolista perillistä. Dynastia selviytyi naissukulinjassa, kun Saurmagin tytär meni naimisiin Mirvanin kanssa. Häneen viitataan kertomuksessa nimellä Nebrotiani (), joka tarkoittaa "Nimrodin rotua" ja näyttää olevan geneerinen muinaisen Iranin aatelisiin viittaava termi. Hänen kerrotaan lisäksi kukistaneen vuoristolaisten hyökkäyksen Kakhetiin, ja hänen ansiokseen luetaan Darielin solan linnoittaminen. == Lähteet == Luokka:Georgian kuninkaat Luokka:Parnavazianit Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Alessandro Bertolini

Alessandro Bertolini (s. 27. heinäkuuta 1971 Rovereto) on italialainen uransa päättänyt maantiepyöräilijä, joka kilpaili ammattilaisena vuosina 1994–2012. Bertolini voitti Pariisi–Bryssel-klassikon vuonna 1997 sekä UCI Europe Tour -sarjan kokonaiskilpailun kaudella 2006–2007. Vuoden 2008 Italian ympäriajossa hän voitti Cesenaan päättyneen 11. etapin oltuaan loppukirissä paras kolmen miehen kärkiryhmästä. == Saavutuksia == ;1988 :Maantiepyöräilyn MM-kilpailut, junioreiden maantieajossa pronssia ;1996 :Euskal Bizikleta, 1. etapin voitto :Trofeo Dello Stretto, 3. etapin voitto ;1997 :Pariisi–Bryssel, voitto :Giro di Sardegna, 2. etapin voitto :Coppa Sabatini, toinen ;1999 :Schynberg Rundfahrt, voitto ;2000 :Itävallan ympäriajo, 3. etapin voitto :Rauhanajo, 8. etapin voitto ;2001 :Circuito de Getxo – Memorial Ricardo Otxoa, voitto ;2002 :Vuelta a Burgos, mäkikilpailun voitto ;2003 :Giro del Piemonte, voitto ;2004 :Giro della Provincia di Lucca, kokonaiskilpailun ja 3. etapin voitto :Italian ympäriajo, 17. etapilla toinen ;2005 :Coppa Sabatini, voitto ;2006 :Coppa Agostoni, voitto :Circuit de la Sarthe, 4. etapin voitto ;2007 :UCI Europe Tour, kokonaisvoitto :Coppa Placci, voitto :Giro del Veneto, voitto :Coppa Agostoni, voitto :Giro dell'Appennino, voitto :Settimana Ciclistica Internazionale, 1 a -etapin voitto :Tre Valli Varesine, toinen ;2008 :Italian ympäriajo, 11. etapin voitto :Giro dell'Appennino, voitto ;2010 :Giro del Trentino, 3. etapin voitto == Lähteet == *Alessandro Bertolini Trap-Friis -tietokannassa *Alessandro Bertolini cyclingarchives.com-tietokannassa Luokka:Italialaiset maantiepyöräilijät Luokka:Vuonna 1971 syntyneet Luokka:Elävät henkilöt
Navaga

Navaga (Eleginus nawaga) on turskien heimoon (Gadidae) kuuluva pohjoisten rannikkovesien kala. Sen levinneisyys ulottuu Kuolan rannikolta ja Vienanmereltä Karanmeren Obinlahdelle. Navagat elävät rannikon ja jään tuntumassa. Talvisajan ne viettävät rantavesissä, jossa kutu tapahtuu. Niitä tavataan jokisuissa ja ne nousevat myös täysin makeaan veteen. Kesällä ne siirtyvät avoveteen. Ne syövät äyriäisiä ja pohjaeläimiä ja myös pieniä kaloja, mukaan lukien pienempiä lajitovereitaan. Navagat ovat myös lukuisten muiden kalojen, nisäkkäiden ja lintujen tärkeitä saaliskaloja. Aikuiset navagat ovat 25–35 cm:n mittaisia mutta Vienanmeressä keskimäärin pienempiä, 15–25 cm. Navagan kaupallinen kalastus on ollut lähinnä talvipyyntiä jään alta Vienanmeren lahdissa. Navagan lähisukuinen sisarlaji on pohjoisen Tyynenmeren keltanavaga. ==Lähteet== * *Cohen, D.M.; Inada.T.; Iwamoto, T.; Scialabba, N. FAO species catalogue. Vol. 10. Gadiform fishes of the world (Order Gadiformes). An annotated and illustrated catalogue of cods, hakes, grenadiers and other gadiform fishes known to date. FAO Fisheries Synopsis. No. 125, Vol. 10. Rome, FAO. 1990. ss. 33-37 ==Aiheesta muualla== *NOAA Photo Library: Eleginus navaga (kuva) Luokka:Turskakalat
Pirstaleet

Pirstaleet on vuonna 1997 ilmestynyt Yön kahdestoista studioalbumi. Singlenä siltä julkaistiin kappaleet ”Ansaan vielä sut saan” ja ”Miehen tie”. Levy nousi Suomen viralliselle listalle seitsemän viikon ajaksi ja oli korkeimmillaan sijalla seitsemän.Yö: Pirstaleet Musiikkituottajat. Viitattu 30.4.2015. == Kappaleet == # # # # # # # # # # # # == Kokoonpano == * Olli Lindholm – laulu * Markku Petander – kitara, laulu (8) * Jani Viitanen – kitara * Jesu Hämäläinen – bassokitara * Frogley – rummut == Lähteet == *YÖ: PIRSTALEET Finnmusic. *PIRSTALEET Likaiset Legendat. ===Viitteet=== == Aiheesta muualla == * Pirstaleet discogs.com -sivustolla Luokka:Yön albumit Luokka:Vuoden 1997 albumit
Patricia Neway

Patricia Neway (s. 30. syyskuuta 1919 Brooklyn, New York, Yhdysvallat – 24. tammikuuta 2012Broadwayworld.com, viitattu 30.1.2012 Corinth, Vermont) oli yhdysvaltalainen sopraano ja näyttelijä. Hän sai vuonna 1960 Tony-palkinnon roolistaan musikaalissa The Sound of Music. Neway loi monipuolisen uran oopperalaulajana. Hän menestyi yhtä lailla rokokoon aikaisissa kuin romanttisissa ja tuoreemmissakin teoksissa. Levytysten joukossa on Gian-Carlo Menottin Konsuli. ==Lähteet== Luokka:Yhdysvaltalaiset näyttelijät Luokka:Yhdysvaltalaiset oopperalaulajat Luokka:Sopraanot Luokka:Vuonna 1919 syntyneet Luokka:Vuonna 2012 kuolleet
Keltanavaga

Keltanavaga (Eleginus gracilis) on turskien heimoon (Gadidae) kuuluva Pohjoisen Tyynenmeren kala. Sen levinneisyysalue kiertää Tyynenmeren rannikkoa Korean vesiltä Alaskan Sitkaan ja ulottuu myös Beringinsalmen pohjoispuolelle Tšuktšimereen ja Beaufortinmereen. Keltanavagat elävät rannikon ja jään tuntumassa. Talvisajan ne viettävät rantavesissä, jossa kutu tapahtuu. Niitä tavataan jokisuissa ja se nousevat jokiin myös täysin makeaan veteen. Kesällä ne siirtyvät avoveteen. Ne syövät äyriäisiä ja pohjaeläimiä ja myös pieniä kaloja. Aikuiset yksilöt ovat 25–35 cm:n mittaisia. Venäjän rannikolla keltanavagaa pyydetään kaupallisesti mm. nuotilla ja rysillä. Se on suosittu pilkkikalastuksen kohde. Vuosisaaliit 2000-luvulla ovat olleet 20 000 – 50 000 tonnin välillä. Amerikassa kaupallista pyyntiä ei ole. Keltanavagan ekologinen vastinlaji Euroopan pohjoisrannikolla on navaga. ==Lähteet== * *FAO Fisheries Species Fact Sheets: Eleginus gracilis *Cohen, D.M.; Inada.T.; Iwamoto, T.; Scialabba, N. FAO species catalogue. Vol. 10. Gadiform fishes of the world (Order Gadiformes). An annotated and illustrated catalogue of cods, hakes, grenadiers and other gadiform fishes known to date. FAO Fisheries Synopsis. No. 125, Vol. 10. Rome, FAO. 1990. ss. 33-37 ==Aiheesta muualla== *NOAA Photo Library: Eleginus gracilis (kuva) Luokka:Turskakalat
2XS

2XS (lausutaan "Too Excess") on Nazarethin studioalbumi vuodelta 1982. Se sisältää kappaleen "Dream On", joka on Nazarethin tunnetuimpia kappaleita sekä myös listoille nousseen "Love Leads To Madness" -kappaleen. Albumi on myös kuusimiehisen kokoonpanon ainoa studio-albumi. Musiikillisesti albumilla on vaikutteita kaupallisesta AOR-musiikista ja myös yhtyeen perinteisestä hard rock -soundista. Albumi julkaistiin Britanniassa vasta helmikuussa 1983 NEMS Recordsin ja yhtyeen lakisotkujen takia. Castle ja Eagle ovat julkaisseet albumista bonuskappaleita sisältävät remasteroidut versiot. Salvon vuoden 2011 painos julkaistiin yhdessä Sound Elixir -albumin kanssa, ja se ei sisällä bonusmateriaalia. ==Kappaleet== #"Love Leads To Madness" (McCafferty/Charlton/Agnew/Sweet/Rankin) – 4:08 #"Boys In The Band" (McCafferty/Charlton/Agnew) – 3:06 #"You Love Another" (McCafferty/Charlton/Agnew/Sweet) – 3:58 #"Gatecrash" (McCafferty/Charlton/Sweet/Rankin)– 3:19 #"Games" (McCafferty/Charlton/Agnew/Sweet) – 4:48 #"Back To The Trenches" (McCafferty/Charlton/Agnew) – 4:02 #"Dream On" (McCafferty/Charlton/Agnew/Sweet/Rankin) – 3:28 #"Lonely In The Night" (Agnew/Sweet/Rankin)- 4:21 #"Preservation" (McCafferty/Charlton/Agnew) – 4:02 #"Take The Rap" (McCafferty/Charlton/Agnew/Sweet/Rankin)– 2:42 #"Mexico" (McCafferty/Agnew/Sweet/Rankin) – 2:51 ===Remasteroitujen versioiden (Castle ja Eagle) bonuskappaleet=== # * "Dream On" (single edit) - 3:21 #"Juicy Lucy" (vaihtoehtoinen versio) (Agnew/Charlton/McCafferty/Sweet) - 4:10 #"Games" (vaihtoehtoinen versio) - 4:56 #"You Love Another" (vaihtoehtoinen versio) - 3:20 #"Love Leads To Madness" (vaihtoehtoinen singleversio) - 3:41 #"Dream On" (mono-versio) - 3:25 #"Back To The Trenches" (laajennettu versio) (Eaglen painoksessa) #"Love Leads To Madness" (vaihtoehtoinen laajennettu versio) (Eaglen painoksessa) ==Muusikot== *Dan McCafferty: laulu *Manny Charlton: kitara *Billy Rankin: kitara *Pete Agnew: basso *John Locke: kosketinsoittimet *Darrell Sweet: rummut Luokka:Nazarethin albumit Luokka: Vuoden 1982 albumit
Géza Csáth

Géza Csáth (oik. József Brenner, s. 13. helmikuuta 1887 Subotica, Itävalta- Unkari – 11. syyskuuta 1919 Kelebija, Serbia) oli unkarilainen neurologi, kirjailija, näytelmäkirjailija ja muusikko. Csáth oli morfiiniriippuvainen. Hän joutui mielisairaalaan, pakeni sieltä ja surmasi vaimonsa. Hän myrkytti itsensä mutta ei kuollut. Géza Csáth halusi mennä Moravcikin psykiatriseen sairaalaan, mutta Jugoslavian poliisien pysäyttäessä hänet hän ampui itsensä. == Tuotanto == === Suomennetut teokset === * Novelli "Pikku Emma" teoksessa Miljoona kilometriä Budapestiin : valikoima unkarilaisia novelleja 1909-1986. Suom. Hannu Launonen. Porvoo: WSOY 1987. ISBN 951-0-14660-9 (sid.). === Suomentamattomia teoksia === * A repülö vucsidol ISBN 963-271-178-5 * A varázsló halála ISBN 963-15-3370-0 (sid.) * Mesék, amelyek rosszul végzönek : összegyüjtött novellák ISBN 963-14-1988-6 (sid.) * Válogatott novellái ISBN 963-9393-49-5 (sid.) ==Lähteet== *Atlas books Luokka:Unkarilaiset kirjailijat Luokka:Itsemurhan tehneet Luokka:Vuonna 1887 syntyneet Luokka:Vuonna 1919 kuolleet
Edwin Newman

Edwin Newman (25. tammikuuta 1919, New York – 13. elokuuta 2010 Oxford) oli yhdysvaltalainen televisiopersoona ja kirjailija. Hän oli NBC Newsin toimittajana työskennellessään ensimmäisiä J. F. Kennedyn salamurhasta uutisoineita journalisteja marraskuussa 1963. Hänelle myönnettiin vuonna 1966 Peabody-palkinto. Newman teki esiintymisiä elokuvissa, ja vuonna 1984 hän pääsi juontamaan Saturday Night Liveä. Newmanin julkaisemien kirjojen joukossa on Strictly Speaking: Will America Be the Death of English? (1974), jossa hän käsitteli englannin kielen rappeutumista. Hänen työtään on niin ikään romaani Sunday Punch (1979). == Lähteet == Luokka:Yhdysvaltalaiset toimittajat Luokka:Yhdysvaltalaiset kirjailijat Luokka:Vuonna 1919 syntyneet Luokka:Vuonna 2010 kuolleet Luokka:Seulonnan keskeiset artikkelit
Sound Elixir

Sound Elixir on Nazarethin studioalbumi vuodelta 1983. Musiikillisesti albumi edustaa kaupallisempaa AOR-vaikutteista suuntausta ja myös soul- ja funk- vaikutteita löytyy. Yhtyeen hard rock-soundi on enemmän taustalla. Albumia seuranneen kiertueen jälkeen kitaristi Billy Rankin erosi yhtyeestä lähtien soolouralle. Albumi ei menestynyt Pohjois-Amerikassa edellisten albumien veroisesti, ja Britanniassa albumia ei julkaistu lainkaan levy-yhtiö- vaikeuksien vuoksi ennen vuotta 1985 jolloin yhtyeen ex-manageri julkaisi albumin ilman yhtyeen lupaa omalla levymerkillään. Castle Communications ja Eagle Records ovat julkaisseet albumista cd-versiot bonusmateriaalilla varustettuna, ja Salvo Recordsin vuoden 2011 remasterointi julkaistiin yhdessä 2XS-albumin kanssa ilman bonusmateriaalia. ==Kappaleet== #"All Nite Radio" - 4:09 #"Milk And Honey" - 4:06 #"Whippin' Boy" (McCafferty/Charlton/Agnew/Sweet) - 4:43 #"Rain On The Window" - 4:23 #"Back Room Boys" - 3:21 #"Why Don't You Read The Book" (McCafferty/Charlton/Agnew/Sweet) - 3:45 #"I Ran" - 4:29 #"Rags To Riches" - 3:24 #"Local Still" - 3:32 #"Where Are You Now" - 3:58 *kaikki kappaleet Agnew/Charlton/McCafferty/Rankin/Sweet ellei toisin mainita ===Remasteroitujen versioiden (Castle ja Eagle) bonuskappaleet=== # * "On The Run" (b-puoli) #"Where Are You Now" (vaihtoehtoinen versio) #"Milk & Honey" (vaihtoehtoinen versio) #"Whippin' Boy" (laajennettu versio (Eagle)) #"All Night Radio" (radioversio (Eagle)) ==Muusikot== *Dan McCafferty: laulu *Manny Charlton: kitara *Billy Rankin: kitara, laulu, kosketinsoittimet *Pete Agnew: basso, laulu *Darrell Sweet: rummut, perkussiot Luokka:Nazarethin albumit Luokka: Vuoden 1983 albumit